पहली बार इंडोनेशिया के दौरे पर गए प्रधानमंत्री नरेंद्र ने नेशनल हीरोज सिमेट्री में शहीदों को श्रद्धांजलि देकर अपनी यात्रा की शुरुआत। जिसके बाद राजधानी जकार्ता में उनका शानदार स्वागत किया गया। इस दौरान पीएम ने वहां मौजूद बच्चों से भी मुलाकात की। प्रधानमंत्री ने जकार्ता में कई कार्यक्रमों में हिस्सा लिया। राष्ट्रपति जोको विडोडो से मुलाकात और डेलीगेशन स्तर की बैठक के दौरान भारत और इंडोनेशिया के बीच रक्षा, स्वास्थ्य, तकनीक और साइंस के क्षेत्रों में15 MoU पर हस्ताक्षर किए गए। पीएम मोदी ने इस दौरान इंडोनेशिया में हुए आंतकी हमले की निंदा करते हुए कहा की आंतकवाद के खिलाफ इस मुश्किल घड़ी में भारत इंडोनेशिया के साथ मजबूती के साथ खड़ा है। आतंकवाद से लड़ने के लिए विश्व स्तर पर किए जा रहे प्रयासों में और गति लाने की आवश्यकता है। साथ ही पीएम ने 2025 तक द्वपक्षीय व्यापार को 50 बिलियन डॉलर के स्तर तक ले जाने के लिए अपने प्रयास दोगुना करने की भी बात कही।